**Саха Өрөспүүбүлүкэтин Үөрэҕин уонна наукатын министиэристибэтэ**

**М.К. Аммосов аатынан Хотугулуу-илиҥҥи федеральнай университет**

**Хотугулуу-илиҥҥи норуоттар тылларын уонна култуураларын института**

**Н.Е. Мординов-амма Аччыгыйа аатынан «Кэскил» оҕо бэчээтин кыһата**

**Саха тылыгар, литературатыгар уонна төрүт култуураҕа аналлаах өрөспүүбүлүкэтээҕи**

**«БЭРГЭН-2020»**

**олимпиада**

**БАЛАҺЫАННЬАТА**

1. **Уопсай балаһыанньа**
   1. **Тэрийээччилэр:** *Саха Өрөспүүбүлүкэтин Үөрэҕин уонна наукатын министиэристибэтэ, М.К. Аммосов аатынан Хотугулуу-илиҥҥи федеральнай университет Хотугулуу-илиҥҥи норуоттар тылларын уонна култуураларын института, Н.Е. Мординов-амма Аччыгыйа аатынан «Кэскил» оҕо бэчээтин кыһата.*
   2. Олимпиадаҕа Саха Өрөспүүбүлүкэтин оскуолаларыгар саха тылын, литературатын үөрэтэр III-IV, V-VI, VII-VIII кылаас үөрэнээччилэрэ кытталлар.
2. **Олимпиада сыала-соруга**

**2.1** Саха оҕото төрөөбүт тылыгар, литературатыгар, төрүт култууратыгар уонна норуот историятыгар билиитин тургутан көрүү, айар дьоҕурун сайыннарыы.

2.2. Олимпиада соруктара:

2.2.1. Саха тылыгар, литературатыгар уонна култууратыгар интэриэһи үөскэтии, үөрэнээччи билиитин тургутан көрүү;

2.2.2. Оҕо бэйэтин норуотун историятын үөрэтиигэ көҕүлээһин;

2.2.3. Оҕо сахалыы толкуйа, анаарыыта сайдарыгар олук ууруу;

2.2.4. Талааннаах үөрэнээччилэргэ сайдар эйгэни тэрийии;

2.2.5. Саха оҕотут өй-санаа өттүнэн сайыннарыыга усулуобуйа тэрийии;

**3. Олимпиада тэрээһинэ**

3.1. Олимпиада Дьүүллүүр сүбэтэ: Хотугулуу-илиҥҥи норуоттар тылларын уонна култуураларын института, «Кэскил» оҕо хаһыатын эрэдээксийэтэ.

3.2. Олимпиада сорудахтара оскуола үөрэтэр бырагыраамматыгар олоҕуран оҥоһулунна.

3.3. Олимпиада сахалыы тылынан ыытыллар.

3.4. Олимпиада төлөбүрэ — 200 солкуобай. Төлөбүрү 8-984-112-99-51 нүөмэргэ Вера Прокопьевна Петрова аатыгар Сбербанк-онлайн нөҥүө ыытаҕыт.

3.5. **Кыттааччы сайаапката:** Кыттааччы сайаапкатын http://keskil14.ru аадырыска киирэн толорор. Төлөбүрү туоһулуур квитанцияны айар үлэ сорудаҕын кытта тэҥҥэ [keskil\_keskil@mail.ru](mailto:keskil_keskil@mail.ru) электроннай аадырыска ыытар.

**4. Олимпиада сорудахтара:**

4.1. Олимпиада I чааһыгар 20 талыы халыыптаах ыйытыктаах, II чааһыгар кыттааччы 3 бэриллибит тиэмэттэн биир сөбүлээбитин талан айар үлэ суруйар;

4.2. Олимпиада I чааһын http://keskil14.ru аадырыска 35 мүн. иһигэр толоруллуохтаах. 35 мүн. кэнниттэн сорудахтар баттамматтар;

4.3. **Айар үлэ ирдэбилэ:** III-IV кылаастар өйтөн суруйуулара – 150 тылтан аҕыйаҕа суох, V-VI кылаастар – 170 тылтан аҕыйаҕа суох, VII-VIII кылаастар – 200 тылтан аҕыйаҕа суох буолара ирдэнэр;

4.4. Айар үлэ сорудаҕын олимпиада I чааһа толоруллубутун кэннэ 2 күн иһигэр [keskil\_keskil@mail.ru](mailto:keskil_keskil@mail.ru) электроннай аадырыска ыытыллар;

**5. Түмүк**

5.1. «Бэргэн» өрөспүүбүлүкэтээҕи саха тылыгар, литературатыгар уонна култууратыгар олимпиада кыттыылаахтара туоһу суругунан наҕараадаланыахтара. Туоһу суруктары олимпиада бүппүт күнүттэн 10 үлэ күнүн иһигэр электроннай аадырыска ыытыллар;

5.2. Хас биирдии бөлөххө I, II, III миэстэлэр тахсаллар. Кыайыылаахтар Грамотанан уонна бириистэринэн наҕараадаланыахтара. Уһулуччулаах өйтөн суруйуулар «Кэскил» оҕо хаһыатыгар бэчээттэниэхтэрэ;

5.3. Кыайыылаахтары бэлэмнээбит учууталлар, бөлөх аайы саамай элбэх оҕону бэлэмнээбит учууталлар СӨ Үөрэҕин уонна наукатын министиэристибэтиттэн махтал суруктарынан наҕараадаланыахтара.